- Kim Clijsters a venit cu un verdict în schimbul dur de replici dintre Simona Halep şi Caroline Wozniacki
- Ce a declarat fostul lider WTA
- România – Columbia, marţi, 21:30, în direct pe Antena 1 şi în AntenaPLAY
Kim Clijsters a venit cu un verdict în schimbul dur de replici dintre Simona Halep şi Caroline Wozniacki. Daneza în vârstă de 33 de ani a răbufnit şi nu şi-a explicat de ce Halep a primit wild-card la Miami Open 2024.
Caroline Wozniacki a fost întrebată despre revenirea româncei în circuit. Daneza a dat un răspuns surprinzător, spunând că sportivii suspendaţi pentru dopaj nu ar trebui să primească invitaţii la turnee.
Kim Clijsters, verdict în schimbul dur de replici dintre Simona Halep şi Caroline Wozniacki
"De ce a spus asta? Nu am făcut nimic rău. Nu am trișat. Nu m-am dopat!", a fost reacţia imediată a Simonei Halep. Kim Clijsters i-a dat dreptate româncei.
Fosta campioană de la Australian Open şi US Open e convinsă că "Simo" nu a încercat, prin intermediul dopajului, să îşi îmbunătăţească performanţele sportive.
"Dacă cineva este testat pozitiv pentru că a luat ceva ca să devină o sportivă mai bună, atunci sunt sută la sută de acord cu Caroline. Dar situația lui Halep este complet diferită. Ea a fost testată pozitiv fără să știe că are acea substanță.
Să ne aducem aminte ce a spus despre Sharapova în trecut. Asta arată viziunea ei asupra dopajului. În mintea lui Halep, ea nu a trișat și eu cred asta", a spus Kim Clijsters la podcastul lui Andy Roddick, potrivit spotmedia.ro.
Şi marele Boris Becker este de partea româncei în această dispută. Fostul mare campion german a postat un mesaj superb pe contul său de Twitter:
"Te iubim, Simo", a scris Boris Becker, pe contul său de Twitter.
Cum a putut să reacţioneze Simona Halep după ce Caroline Wozniacki spusese că "dopatele nu trebuie să primească wildcard"
Simona Halep a avut o reacţie de clasă după ce Caroline Wozniacki spusese la conferinţa de presă de marţi, de la Miami, că "dopatele nu trebuie să primească wildcard".
"De ce a spus asta? Nu am făcut nimic rău. Nu am trișat. Nu m-am dopat. E mai bine dacă citim decizia de la TAS, care spune că era un supliment contaminat, nu a fost doping. Nu am avut niciodată vreo legătură cu dopajul.
Nu m-am dopat niciodată, așa că nu sunt o trișoare. Mulțumesc turneului că mi-a dat wildcard și că am posibilitatea de a juca într-un turneu atât de mare. A fost grozav să mă întorc.
Doar o singură persoană care este negativă în privința mea nu este atât de importantă, deoarece am sute de oameni care îmi oferă dragoste", a spus Halep, la conferinţa de presă.